Russisk toppserie i fotball

**Den russiske Premier League**, også kalt Российская футбольная премьер-лига på russisk, er det øverste nivået av fotballigaen i Russland. 16 lag spiller i denne serien, og de to nederste lagene rykker ned til Nasjonal fotballiga, og blir erstattet med de to beste fra denne ligaen. Den russiske Premier League ble organisert i 2001 og erstattet «toppdivisjonen». Forskjellen var at «toppdivisjonen» ble ledet av den profesjonelle fotballigaen i Russland. Forandringen ga klubbene større grad av uavhengighet fra det russiske fotballforbundet RFS.

## UEFA-ranking (2022)
*UEFA-rangering foran 2022/23-sesongen.*

; Historisk ligarangering

## Historie
Etter oppløsningen av Sovjetunionen ble det organisert egne fotballigaer i hvert utbryterland fra og med 1992. I Russland dannet man en serie med 20 lag, der seks av dem hadde spilt i Sovjets toppliga i 1991, resten av lagene ble hentet fra lavere divisjoner. De seks lagene var CSKA Moskva, Spartak Moskva, Torpedo Moskva, Dinamo Moskva, Spartak Vladikavkaz, og Lokomotiv Moskva. Toppdivisjonen ble delt i to grupper for å redusere antall kamper. Antall lag i toppdivisjonen ble etterhvert redusert til 18 i 1993 og 16 i 1994. I 1996 og 1997 ble det eksperimentert med ytterligere to lag, men dette ble ikke noe suksess.

Spartak Moskva var det dominerende laget i toppdivisjonen, og vant ni av de ti første mesterskapene. Spartak-Alania Vladikavkaz var det eneste laget som klarte å bryte Spartak Moskvas dominans, da de vant i 1995.

CSKA Moskva har nest flest titler, med seks, fulgt av Lokomotiv Moskva og Zenit St. Petersburg med tre.

## Organisering/regler

Alle klubbene møter hverandre to ganger, hjemme og borte, og spiller totalt 30 kamper. Tre poeng gis for seier, ett poeng for uavgjort og null for tap. Hvis flere lag har samme antall poeng, telles først poeng i innbyrdes oppgjør mellom lagene, deretter antall seire, deretter målforskjell. Hvis innbyrdes oppgjør er likt, telles antall seire mot alle lag, deretter målforskjell. Hvis de to øverste lagene står likt i innbyrdes oppgjør, antall seire, og målforskjell, spilles det en ligafinale mellom lagene.

Slik reglene er i 2018, kvalifiserer ligamesteren seg direkte til gruppespill i Mesterligaen, det samme gjør laget som ender på 2.-plass. Tredjeplassen går inn i 3. kvalifiseringsrunde til samme turnering. 4.- og 5.-plassen kvalifiserer seg til Europaligaen. De to nederste lagene på tabellen rykker ned til 1. divisjon, mens 13.- og 14.-plassen spiller play-off mot 4.- og 3.-plassen fra 1. divisjon om to plasser i neste års toppserie.

Ligaen ble tidligere spilt fra mars til november, for å unngå å spille kamper mens det er kulde og snø om vinteren.
Fra og med sesongen 2012/2013 vil dette endres til å spille sesongen fra høst til vår. Sesongen 2011/2012 var en overgangssesong. Etter at de 16 lagnee har spilt mot hverandre to ganger i 2011, spilte åtte beste lagene spille egen serie om seriemesterskapet og europacup-plasser. De øvrige åtte lagene spiller for å unngå nedrykk. De to nederste rykker ned, mens de to lagene over disse på tabellen spiller play-off mot lag fra nivå 2. Toppserien bestod fra sesongen 2012/2013 fremdeles av 16 lag.

## Lagene (2020/21)

## Mestere og toppscorere

## Lag som har spilt i toppserien 1992–2021

:*Oppdatert 24. mai 2021*

* Spartak Moskva (1992–) 
* CSKA Moskva (1992–) 
* Lokomotiv Moskva (1992–) 
* Dinamo Moskva (1992–2016, 2017–) 
* FK Rostov (1992–93, 1995–2007, 2009–)
* Zenit St. Petersburg (1992, 1996–) 
* Krylja Sovjetov Samara (1992–2014, 2015–17, 2018–2020)
* Rubin Kazan (2003–)
* Torpedo Moskva (1992–2006, 2014–15) 
* Alanija Vladikavkaz (1992–2005, 2010, 2012–13) 
* Akhmat Groznyj (2005, 2008–) 
* Ural Jekaterinburg (1992–96, 2013–) 
* Rotor Volgograd (1992–2004, 2020–21) 
* Amkar Perm (2004–18) 
* Saturn Ramenskoje (1999–2010)
* FK Krasnodar (2011–)  
* Anzji Makhatsjkala (2000–02, 2010–14, 2015–19) 
* Zjinnik Jaroslavl (1992, 1997–99, 2002–06, 2008) 
* Tom Tomsk (2005–12, 2013–14, 2016–17)  
* Kuban Krasnodar (1992, 2004, 2007, 2009, 2011–16)  
* FK Moskva (2001–09)  
* FK Ufa (2014–)  
* Tsjernomorets Novorossijsk (1995–2001, 2003)  
* Lokomotiv Nizjnij Novgorod (1992–97, 1999–2000)  
* Arsenal Tula (2014–15, 2016–)  
* Zjemtsjuzjina Sotsji (1993–99) 
* PFK Spartak-Naltsjik (2006–12) 
* FK Khimki (2007–09, 2020–) 
* Uralan Elista (1998–2000, 2002–03) 
* FK Tjumen (1992, 1994–95, 1997–98) 
* KAMAZ-Tsjally Naberezjnyje Tsjelny (1993–97)  
* Energija-Tekstilsjtsjik Kamysjin (1992–96)  
* FK Orenburg (2016–17, 2018–2020) 
* Lutsj-Energija Vladivostok (1993, 2006–08) 
* Fakel Voronezj (1992, 1997, 2000–01)  
* PFK Sotsji (2019–) 
* Mordovia Saransk (2012–13, 2014–16) 
* Volga Nizjnij Novgorod (2011–14) 
* Baltika Kaliningrad (1996–98) 
* Dinamo Stavropol (1992–94) 
* FK Tambov (2019–21) 
* Sokol Saratov (2001–02) 
* Lada Toljatti (1994, 1996) 
* Okean Nakhodka (1992–93) 
* Asmaral Moskva (1992–93) 
* FK Nizjnij Novgorod (2021–) 
* FK Jenisej Krasnojarsk (2018–19) 
* FK Tosno (2017–18) 
* SKA-Khabarovsk (2017–18) 
* FK Sibir Novosibirsk (2010) 

#For klubber som har fått nytt navn, er navn angitt etter hvilket navn klubben hadde da de sist spilte i Toppserien.

## Spillerrekorder

### Spillere med flest ligakamper
:*Inntil 24. mai 2021*

### Toppscorere gjennom tidene
:*Inntil 24. mai 2021*

### Flest mesterskap (spillere)
:**9 ganger**
*Dmitrij Ananko 1992-1994 og 1996-2001

## Referanser


## Eksterne lenker
*